Kristen Schmidt

Kristen Torvald Cæsar Schmidt (født 15. november 1879 i Kristiansand, død 9. oktober 1935) var en norsk forretningsmann og politiker. 

Schmidt drev skipsrederi og bankvirksomhet, og var en tid direktør i Mandals Sparebank. Han var ordfører i Mandal for Venstre i perioden 1917-1919. I hans tid som ordfører kjøpte kommunen på Schmidts initiativ skogsområdet Vestnes med Sjøsanden, og regulerte sistnevnte som friområde.

Kristen Schmidt var sønn av bakeren Gustav Adolf Schmidt, som deltok i den tysk-østerrikske krig under Bismarck, og som siden emigrerte til Norge.

 Referanser 

Kategori:Venstre-ordførere i Vest-Agder
Kategori:Ordførere i Mandal
Kategori:Personer fra Mandal kommune